**Studienævn for Psykologi**

**Professionsprogrambeskrivelse**

**jf. studieordningen for Kandidatuddannelsen i Psykologi på AAU, §17**

Dato: 7. maj 2020

|  |
| --- |
| **Hovedprogram: Neuropsykologi (NP)** |
| **Hovedansvarlige:** Thomas Alrik Sørensen |
| **Formål** |
| Professionsprogrammet i neuropsykologi (NP) har til formål at ruste de studerende til at varetage arbejdsopgaver bredt indenfor neuropsykologien; såvel det klinisk anvendte område, som indenfor de mere grundvidenskabelige områder af neurovidenskaben.  Neuroprogrammet er stærkt forankret i forskning og tilstræber videst muligt, at involvere de studerende i denne praksis. Dette tilstræbes ved at formidle en forståelse af samspillet mellem grundforskning på den ene side og klinisk praksis på den anden. Målsætning Professionsprogrammet i neuropsykologi har følgende overordnede målsætninger:   * at sammenkoble teoretisk viden og videnskabelig praksis med anvendte problemstillinger indenfor klinisk neuropsykologi såvel som neurovidenskabelig forskning * at skærpe den studerendes evne til at arbejde med neuropsykologiske problemer, samt at udforme neuropsykologisk relevante projekter * at træne den studerende til at formidle neuropsykologisk viden, til fagfolk såvel som lægmænd  Arbejdsform Arbejdsformen har udgangspunkt i en problemorienteret tilgang til neuropsykologiske problemstillinger. Undervisningsformer som forelæsninger, seminarer og workshops, anvendes omkring neuropsykologiske problemstillinger formet af de studerende, i samarbejde med deres faglige vejledere. |
| **Beskrivelse af semestrenes indhold og pensum, opbygning og aktiviteter** |
| Semesteropbygning Gennem de fire semestre på overbygningen, tilstræbes en projektorienteret progression i de forskellige fagelementer, således at den studerende vil kunne afslutte 10. semester potentielt med et stærkt empirisk speciale. Dette vil kunne tage afsæt i tidligere pilotstudier og undersøgelser fra de forudgående semestre. 7. semester*VAP I (inkl. SAP): Kognitiv neurovidenskab* Kursusansvarlig Thomas Alrik Sørensen  Ved starten på professionsprogrammet i neuropsykologi præsenteres de studerende for mere dybdegående teoretisk præsentation af feltet og dets metoder. Således at de får etableret en grundlæggende fagteoretisk og metodisk forståelse for undervisningen i de efterfølgende semestre. SAP-undervisning tager udgangspunkt i en introduktion til patient assessment og de faldgruber man skal være opmærksom på som psykolog. 8. semesterPraktik Praktikansvarlig Thomas Alrik Sørensen  På 8. semester følger den studerende et praktikforløb og selvom programmet formelt har intern praktik på CCN, vil de fleste studerende typisk være hos en ekstern samarbejdspartner i forbindelse med deres praktik. Det kan være enten indenfor klinisk neuropsykologi eller som forskningspraktik ved et neurovidenskabeligt laboratorium eller forskningsgruppe. Ofte vil de studerende i løbet af deres praktik opstille forskningslignende projekter, eller deltage i etablerede projekter, der kan arbejdes videre med over kommende semestre. Vi forsøger på programmet, videst muligt, at tilgodese studerendes ønsker om praktiksteder, nationalt såvel som internationalt. I praktikken vil den studerende indgå i stedets daglige praksis under supervision af den fagligt ansvarlige person på praktikstedet (som underskriver på vegne af praktikstedet). Skulle der, mod forventning, opstå problemer i løbet af praktikforløbet kan den studerende altid henvende sig til programmets interne praktikansvarlige, således at der kan udarbejdes en løsning. VAP II: Klinisk neuropsykologi Kursusansvarlig Thomas Alrik Sørensen  Praktikken følges af en undervisningsrække der fortsætter og uddyber temaer fra 7. semester. Denne er opdelt i dels en teoretisk forelæsningsrække omkring klinisk neuropsykologi, og dels en række praksisorienterede undervisningsgange hvor studerende får indsigt i neuropsykologens kliniske hverdag og praksis (bl.a. ved stuegang på hospitalet og klinikdemonstrationer). Endeligt, interagere dette fag også med praktikken, hvorved de studerende har mulighed for at få sparring på eventuelle problemstillinger de skulle møde i deres praktik. 9. semesterTAP: Neuropsykologisk projekt Kursusansvarlig Thomas Alrik Sørensen  Med afsæt i den studerendes praktik og 8. semesters undervisning, arbejdes der her videre med at udvikle gerne et empirisk projekt, der typisk har karakter af et pilotprojekt, der går forud for den studerendes specialeprojekt på 10. semester. Undervisningen tager afsæt i det empiriske arbejde, men skulle den empiriske proces trække ud kan den studerende her også vælge, at udarbejde et teoretisk overbliksarbejde i stedet. Teoretisk såvel som empiriske opgaver kan danne grundlag for eksamen. Både det empiriske og undtagelsesvis mere litteraturgennemgående arbejde er tiltænkt, som afsæt til det efterfølgende specialeprojekt på de studerendes sidste semester. (I skrivende stund arbejdes der på et muligt samarbejde med det kliniske program, hvorved studerende vil kunne vælge et bredere teoretisk fokus for deres 9. semesters projekter.) 10. semesterSpeciale Specialet ligger ikke nødvendigvis indenfor programmet, men studerende der har lyst til at arbejde videre med neuropsykologiske problemstillinger kan indgå aftale med vejledere fra neuroprogrammet, og herved fx fortsætte deres arbejde fra forgående semestre. Et neurospeciale har typisk karakter som et empirisk projekt, men kan også have en mere teoretisk karakter. |